**Република БЪЛГАРИЯ**

# В И С Ш С Ъ Д Е Б Е Н С Ъ В Е Т

**П Р О Т О К О Л № 1**

**от заседание на Комисия ”Професионална квалификация и**

**информационни технологии”,**

**проведено на 20.01.2025 г.**

Днес, 20.01.2025 г. /понеделник/, от 10:30 часа се проведе заседание на Комисия „Професионална квалификация и информационни технологии”, в състав:

|  |  |
| --- | --- |
| **ПРЕДСЕДАТЕЛ:** **ЗАМ. ПРЕДСЕДАТЕЛ:****ЧЛЕНОВЕ:** |  **КАЛИНА ЧАПКЪНОВА** **ДАНИЕЛА МАРЧЕВА - отсъства** **ГЕРГАНА МУТАФОВА****БОЯН НОВАНСКИ** **СВЕТЛАНА БОШНАКОВА** **СЕВДАЛИН МАВРОВ - отсъства** |

На заседанието присъстват експертните сътрудници на комисията: Станислав Фиданов – директор на дирекция „ИТСС“, Анелия Чомакова – началник отдел „ИО“ в дирекция „ИТСС“, Георги Бошнаков – главен експерт в отдел „ИО“ в дирекция „ИТСС“ и Борислав Нейчев – началник отдел „МРЦИС“ в дирекция „ИТСС“.

***ПО ДНЕВНИЯ РЕД***

**1. ОТНОСНО:** Електронна кореспонденция относно доклад от заседание на РГ „Електронно правосъдие“, проведено на 22-23 октомври 2024 г. в гр. Брюксел, Белгия.

**Комисия „Професионална квалификация и**

**информационни технологии”**

**Р Е Ш И :**

* 1. ОБЕДИНЯВА с решението на комисията по т.8.2. от протокол № 4/28.10.2024 г., с оглед възложеното на дирекция „Правна“ да изготви проект на писмо до Министерство на правосъдието, съдържащо препоръки за бъдещата ни съвместна работа, след което същото да бъде обсъдено в заседание на КПКИТ.

**1.2.** Изпраща решението по т.1.1. на дирекция „Правна“ за сведение и изпълнение.

**2. ОТНОСНО**: Извлечение от протокол № 6/02.12.2024 г., т. 6 от заседание на Комисията по правни въпроси към Пленума на ВСС.

**Комисия „Професионална квалификация и**

**информационни технологии”**

**Р Е Ш И :**

 **2.1.** Поставеният въпрос относно сигурността на информацията при администриране на получените електронни документи по имейл, както и мерките, които е необходимо да бъдат предприети е от компетентността на административния ръководител.

 **2.2.** Изпраща решението по т.2.1., на Иван Бекяров - и.ф. председател на Районен съд – Пловдив за сведение.

**3. ОТНОСНО**: Писмо от административния секретар на Районен съд – Елин Пелин за осигуряване на 1 (един) брой преносим компютър (лаптоп) за съдия.

**Комисия „Професионална квалификация и**

**информационни технологии”**

**Р Е Ш И :**

**3.1.** Искането от административния секретар на Районен съд – Елин Пелин за прехвърляне на доставен лаптоп за РС Кърджали към РС Елин Пелин е основателно.

**3.2.** Изпраща решението по т.3.1. ведно с мотивиран доклад на Комисия „Бюджет и финанси“ към Пленума на ВСС, по компетентност.

**4. ОТНОСНО**: Участие в 12-тото съвместно заседание на Комитета по връчване в държавите членки на съдебни и извънсъдебни документи по граждански и търговски дела и на комитета за сътрудничество между съдилищата и държавите членки при събирането на доказателства по граждански или търговски дела, проведено онлайн на 16.12.2024 г.

**Комисия „Професионална квалификация и**

**информационни технологии”**

**Р Е Ш И :**

**4.1. Приема за сведение** представениядоклад ведно с приложенията за участие в 12-тото съвместно заседание на Комитета по връчване в държавите членки на съдебни и извънсъдебни документи по граждански и търговски дела и на комитета за сътрудничество между съдилищата и държавите членки при събирането на доказателства по граждански или търговски дела, проведено онлайн на 16.12.2024 г.

**4.2.** Материалите от проведеното заседание да се изпратятна дирекция „Международна дейност и протокол“ към Администрацията на Висш съдебен съвет за извършване на превод, след което същите да се предоставят на съдилищата, както и на членовете на комисия КПКИТ.

 **5. ОТНОСНО**: Писмо от и.ф. председател на Върховния административен съд относно одобряване използването на софтуера за дигатализация на архива и библиотеката на Върховния административен съд.

**Комисия „Професионална квалификация и**

**информационни технологии”**

**Р Е Ш И :**

**5.1. Изразява** положително становище във връзка с искане от и.ф. председател на Върховния административен съд за одобряване използването на софтуер за дигатализация на архива и библиотеката на Върховния административен съд.

 **5.2. Внася** като точка в дневния ред за разглеждане в заседание на Пленума на Висшия съдебен съвет на 30.01.2025г.

 **ПРЕДСЕДАТЕЛ НА КОМИСИЯ**

**”ПРОФЕСИОНАЛНА КВАЛИФИКАЦИЯ И**

**ИНФОРМАЦИОННИ ТЕХНОЛОГИИ”: /п/**

**/КАЛИНА ЧАПКЪНОВА/**